………دستونک…….
ھسا بجار
دستے بہ بیت اڑیت تہ دردے دوا بہ بیت
کئے سانکلاں گڑیت تہ دردے دوا بہ بیت
ایر اَنت زمانگے منی نیبگ ماں کُمبے ءَ
کد نوبتے سڑیت تہ دردے دوا بہ بیت
ترمپ ترمپ ءَ ایر رچانیں رنجے ماں باتن ءَ
دل دلجم ءَ مَڑیت تہ دردے دوا بہ بیت
دردانی تورش انت کہ زند ءَ منی مدام
بِلّ سینگ ءَ دَڑیت تہ دردے دوا بہ بیت
ہر روچ تو برئے منی گنجاں ءُ مَهرماں
کئے گون ترا مِڑیت تہ دردے دوا بہ بیت
دیوانے بیا جمین ایں سازانی او نسا
دابے هسا نڑیت تہ دردے دوا بہ بیت